OpenLLM-France/wikimedia huggingface dataset:
# Nilópolis

Nilópolis és una ciutat i un municipi del Brasil, situat a la regió sud-oest de l'Estat de Rio de Janeiro, fent frontera amb São João de Meriti, Mesquita, estat de Rio de Janeiro. És el municipi més petit d'estat de Rio de Janeiro, amb una població de 153 habitants de,712 que viuen en una àrea de les 19.16 km²;.
Nilópolis era part de la capitania de São Vicente que pertanyia a Martim Afonso de Sousa el 1531.
Nilópolis és famós pel seu Grêmio Recreativo Escola de SambaBeija-flor de Nilópolis, una de les Escoles de samba més reeixides i luxoses i normalment un primer candidat per guanyar la desfilada de carnaval en la desfilada de Rio.

## Enllaços externs

* Prefeitura de Nilópolis (Ajuntament de Nilópolis)
* Baixada Fácil (Història de Nilópolis)
# Gordana Jankuloska

Gordana Jankuloska (macedoni: Гордана Јанкулоска) (Okhrida, 12 d'octubre de 1975) va ser la desena ministra de l'Interior del govern de Macedònia (ara Macedònia del Nord). Va ser ministra en quatre gabinets de Nikola Gruevski. Durant les protestes de Macedònia del 2015, els activistes van exigir la dimissió de Gruevski i el seu gabinet. Jankuloska i dos ministres més van renunciar als seus càrrecs. Va ser substituïda com a ministra de l'Interior per Mitko Čavkov. Jankuloska va ser condemnada a 6 anys per "ús indegut del càrrec" per un tribunal de primera instància el 2018, però la seva condemna va ser reduïda pel tribunal superior. Va ser enviada a la presó el 28 de setembre del 2020, després que el tribunal d'apel·lacions la condemnés a quatre anys per la seva implicació en la compra d'un cotxe de luxe per uns 600.000 euros.

## Referències

* ↑ Macedonia on high alert as protests grow over wire taps scandal. The New Zealand Herald. Glen Johnson. Published May 16, 2015. Retrieved May 17, 2015.
* ↑ vlada.mk Arxivat 2015-05-18 a Wayback Machine. Retrieved 13.05.2015
* ↑ «Macedonian Ex-Minister of Interior Starts Serving Jail Sentence for Rigging Tender», 29-09-2020. Arxivat de l'original el 29 d’octubre 2020. [Consulta: 16 novembre 2023].
# Coctelera

Es denomina coctelera a un recipient especialment dissenyat per a barrejar begudes. És utilitzat principalment pel barman en bars i discoteques per a la preparació de còctels.
Per a la preparació del còctel, es col·loquen els ingredients a la coctelera (generalment sucs de fruita, licors, glaçons, etc.) i se sacseja durant alguns segons.
Existeixen diferents tipus de cocteleres. Poden variar en la quantitat de peces, el disseny i el material amb què estan fetes. La majoria de les cocteleres modernes estan fetes d'acer.

## Vegeu també

* Beguda alcohòlica

## Referències

* ↑ Duran, Xavier «La coctelera» (paper). Sàpiens. Sàpiens Publicacions [Barcelona], núm.140, 01-03-2014, p.18. ISSN: 1695-2014.
* ↑ «Cocteleres». Arxivat de l'original el 2008-12-26. [Consulta: 16 juliol 2010].
# Šindliar

Šindliar és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1331.
# Dia Mundial de la Ciència per la Pau i el Desenvolupament

El 2 de novembre de 2001 l'Assemblea General de les Nacions Unides va declarar el 10 de novembre com a Dia Mundial de la Ciència per la Pau i el Desenvolupament. Ho va fer en la resolució 31C/20.
Aquesta jornada ofereix una oportunitat per demostrar al públic en general per què la ciència és rellevant per a la seva vida quotidiana i participar en el debat sobre temes relacionats.
Cada any, la Unesco encoratja les organitzacions intergovernamentals i no governamentals, institucions científiques d'investigació, associacions professionals, universitats, municipis, els mitjans, els professors de ciències, escoles i altres per organitzar la seva pròpia celebració del Dia Mundial de la Ciència.

## Referències

* ↑ «Science Day» (en anglès). Nacions Unides. [Consulta: 10 novembre 2015].
* ↑ «World Science Day for Peace and Development» (en anglès). UNESCO. [Consulta: 10 novembre 2015].
# Picot ardent de l'Himàlaia

El picot ardent de l'Himàlaia (Dinopium shorii) és una espècie d'ocell de la família dels pícids (Picidae) que habita la selva humida a les terres baixes fins als 700 m a la llarga del límit sud de l'Himàlaia, al nord i sud-est de l'Índia des de Garwhal, cap a l'est fins al nord d'Assam i oest i gran part de Myanmar.
# Malanga

«Malanga» té aquests significats:
Malanga pot referir-se a:
* Xanthosoma, diverses espècies de plantes subtropicals de la família, Araceae, originàries d'Amèrica.
* Eddoe (Colocasia esculenta antiquorum), vegetal tropical d'ús comestible a Àsia.
# Pascal Deux

Pascal Deux (Lió, 14 de juny de 1959) és un director de cinema francès.

## Biografia

Pascal Deux va treballar com a ajudant de direcció durant les dècades de 1980 i 1990, sobretot el 1983 a Vivement dimanche ! de François Truffaut. Durant aquest període va fer dos curtmetratges.
El 1996 va començar a dirigir el seu primer llargmetratge que va produir ell mateix, un documental dedicat al boxejador Fabrice Bénichou, Noble Art, estrenat el 2004.
Va copresidir l'Association du cinéma indépendant pour sa diffusion (ACID) des del 2007 fins al 2008.
El 2009, va ser director de 2a unitat a la pel·lícula Rio ne répond plus.

## Filmografia
### Curtmetratges

* 1989 : Constance
* 995 : Soigneurs dehors !
* 2007 : Émilie

### Llargmetratge

* 2004 : Noble Art

### Ràdio

* 2021 : Jean Cocteau et Jean Marais, le couple terrible de l'Occupation

## Referències

* ↑ Pascal Deux a la Mediateca Numèrica
* ↑ Société Buddy Movies
* ↑ Histoire d'une résurrection Noble Art de Pascal Deux a l'Humanité
* ↑ Pascal Deux al waeb de l'ACID
* ↑ Fiction radiophonique sur un texte de Pascale Ménery, diffusée le 22 juin 2021 sur France Inter dans le cadre de l'émission Autant en emporte l'histoire de Stéphanie Duncan
# Nim

* No s'ha de confondre amb Nim (joc).
El nim (Azadirachta indica) és una espècie de planta amb flor de la família Meliaceae. El nim és un arbre de talla menuda a mitjana. Pot créixer en llocs molt àrids, secs i en llocs de condicions climàtiques molt extremes.L'arbre del nim es considera una espècie invasora a molts llocs del planeta on no és una planta nativa, com a Austràlia. Les fulles del nim són molt importants a la medicina aiurvèdica. S'utilitzen especialment contra malalties de la pell. Tradicionalment les preparacions a base de fulles de nim eren un dels pocs remeis contra la verola, quan les epidèmies d'aquesta malaltia assolaven els pobles del subcontinent. A part d'això es poden preparar tota una sèrie de medicines casolanes a partir de les fulles. Són fulles comestibles, utilitzades en la gastronomia d'alguns llocs del subcontinent indi malgrat llur amargor. Les fulles, flors i branques també tenen valor com a símbol de la deessa Xítala (Sheetala) (una forma de Durga) a l'Hinduisme i també es fan servir com a repel·lent d'insectes.

## Galeria

* Flors
* Tronc de l'arbre
* Flors a Hyderabad, Índia
* Flors a Hyderabad, Índia
* Oli de nim
* Azadirachta indica

## Referències

* ↑ Neem: "Wonder Tree" or Noxious Weed? The impact of neem trees on the vegetation and wildlife across northern Australia
* ↑ «Collar repelente de pulgas y garrapatas». Arxivat de l'original el 2019-08-12. [Consulta: 12 agost 2019].

## Bibliografia

* World Health Organization. WHO monographs on selected medicinal plants (volume 3) (en anglès). Ginebra: World Health Organization, 2007, p. 390. ISBN 978 92 4 154702 4.

## Enllaços externs

* Neem Foundation
* Neem Benefits
* Invasiveness information from Pacific Island Ecosystems at Risk (PIER)
* Neem information from the Hawaiian Ecosystems at Risk project (HEAR)
* A non-commercial site that gives a rounded view of neem including home uses, the invasiveness dangers & how to cope in Australia, etc.
# Grimoald de Baviera

Grimoald de Baviera, anomenat també Grimuald, Grimald, Grimwald (+ 725), va ser duc de Baviera de la dinastia dels agilolfings des del 715 fins a la seva mort, en un principi amb menors atribucions que el seu pare Teodó II de Baviera, cap suprem del ducat dividit entre els seus quatre fills, els germans de Grimoald, Teodebert, Tedoald i Tassiló II; vers el 719 la mort dels seus tres germans li va permetre unificar Baviera sota el seu govern.
Era segurament el menor dels fills de Teodó II de Baviera i oncle de Suanaquilda de Baviera, segona esposa de Carles Martell. Primer va ser nomenat cogovernant junt als seus germans i la divisió, si fou territorial, no fou efectiva abans de la mort del pare vers el 716 o 717, i llavors Grimoald hauria governat al territori de la diòcesi de Freising, segons les referències a la Vita Corbiniani. A la mort de Teodó II es va iniciar la guerra civil i els seus tres germans van morir a l'entorn del 719, convertint-se Grimoald en duc únic amb totes les atribucions que posseïa el seu pare. Grimoald no hauria participat en la guerra potser perquè era molt jove.
Va ser Grimoald qui va proposar a Sant Corbinià visitar Baviera l'any 724 per evangelitzar els territoris.
Grimald es va casar amb la vídua del seu germà Tedoald, Biltrudis (o Piltruda) però a causa de la llei canònica això era considerat un incest. Sant Corbinià ràpidament va denunciar l'escàndol i la ira del duc no es va fer esperar, provocant la fugida del sant. A l'any següent, 725, Carles Martell va marxar cap a Baviera per alliberar Biltrudis i Suanaquilda, matant a Grimoald en batalla.
És incert si Hugobert fou fill seu o del seu germà Teodebert, però aquesta darrera opció sembla més probable, ja que si el matrimoni de Grimoald i Biltrudis era considerat nul, no és probable que Hugobert hagués estat acceptat com a duc pels francs després d'enderrocar a Grimoald.

## Referències

* Sigmund von Riezler: Grimoald oder Crimwalt, Baiernherzog, a Allgemeine Deutsche Biographie (ADB). Band 9, Duncker & Humblot, Leipzig 1879, S. 700 f.
# Cocòlit

Els Cocòlits són plaques individuals de carbonat de calci formades per cocolitòfors (algues unicel·lulars com Emiliania huxleyi) els quals estan disposats al voltant d'una cocosfera.

## Formació i composició

Els cocòlits es formen dins la cèl·lula en vesícules derivades del cos de golgi. Quan s'ha completat el cocòlit aquestes vesícules es fonen amb la paret cel·lular i el cocòlit per exocitosi s'incorpora a la cocosfera. Els cocòlits s'enfonsen dins la columna d'aigua i formen una part important del sediment del fons del mar. Thomas Huxley va ser el primer a observar cocólits i va ser qui els va donar aquest nom. Els cocòlits estan compostos de calcita i són el principal constituent dels dipòsits de creta com els penya-segats de Dover.

## Funció

La seva funció no és clara, hi ha hipòtesis respecte a una funció de defensa contra el zooplàncton o contra infeccions de virus i bacteris, manteniment de la flotació, alliberament de diòxid de carboni per a la fotosíntesi, filtrar la llum ultraviolada o concentrar la llum en el cas d'espècies que viuen a grans fondàries.

## Registre fòssil

Com que la calcita dels cocòlits té baix contingut de magnesi, que és molt estable, ràpidament es fossilitzen. Es troben des del Triàsic fins a l'actualitat.

## Enllaços externs

* The EHUX website Arxivat 2018-09-24 a Wayback Machine. - site dedicated to Emiliania huxleyi, containing essays on blooms, coccolith function, etc.
* International Nannoplankton Association site - includes an illustrated guide to coccolith terminology and several image galleries.
* Cocco Express - Coccolithophorids Expressed Sequence Tags (EST) & Microarray Database Arxivat 2009-03-10 a Wayback Machine.
# Širákov

Širákov és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1303.
# Polikhna

Polikhna (en llatí Polichna, en grec antic Πολίχνα) o Polikhne (Polichne, Πολίχνη) era una ciutat de Creta, veïna de Cidònia. L'any 429 aC els atenencs van ajudar a la ciutat en la seva guerra contra Cidònia, segons Tucídides.
Heròdot diu que aquesta ciutat i la de Prasos van ser les dues úniques de Creta que no es van unir als altres cretencs a l'expedició contra la ciutat de Camicos a Sicília per venjar la mort de Minos.
Les seves ruïnes podrien ser prop d'Armiro o a Lappa (o Lampa), o prop de l'actual Meskla, Prefectura de Khanià.

## Referències

* ↑ Smith, William (ed.). «4. Polichna». Dictionary of Greek and Roman Geography (1854). [Consulta: 15 gener 2021].
# Malancha

Malancha és un estuari a la badia de Bengala al districte de 24 Parganas (Bengala Occidental, Índia) a 21° 42′ N, 89° 26′ E﻿ / ﻿21.700°N,89.433°E﻿ / 21.700; 89.433. El formen la combinació dels rius Kabadak i Kholpetua. Està situat a uns 10 km a l'est de l'estuari de Raimangal; disposa d'un canal cap a la mar al sud-oest.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# París-Tours 2004

La París-Tours 2004 fou la 98a edició de la clàssica París-Tours. Es disputà el 10 d'octubre de 2004 i el vencedor final fou el neerlandès Erik Dekker de l'equip Rabobank.
Va ser la novena cursa de la Copa del Món de ciclisme de 2004.

## Classificació general

| | Ciclista | Equip | Temps |
| 1 | Erik Dekker | Rabobank | 5h 33' 03" |
| 2 | Danilo Hondo | Team Gerolsteiner | m. t. |
| 3 | Óscar Freire | Rabobank | m. t. |
| 4 | Allan Davis | Liberty Seguros | m. t. |
| 5 | Stuart O'Grady | Cofidis | m. t. |
| 6 | Paolo Bettini | Quick Step-Davitamon | m. t. |
| 7 | Matthias Kessler | T-Mobile Team | m. t. |
| 8 | Uroš Murn | Phonak Hearing Systems | m. t. |
| 9 | Jaan Kirsipuu | AG2R Prévoyance | m. t. |
| 10 | Eddy Mazzoleni | Saeco | m. t. |

## Referències

* ↑ «Un lanzador de Freire gana la París-Tours». Mundo Deportivo, 12-10-2004 [Consulta: 25 setembre 2015].

## Enllaços externs

* Pàgina oficial
* Resultats a les-sports.info
# Netsuke

Un netsuke és una petita escultura originàriament pensada per fer de fermall de bosses o saquets que es duien a la roba fent de butxaca o ronyonera. Van sorgir al segle xvii com a complement de moda masculí (penjant d'una faixa que tancava el kimono) i es van estendre fins a esdevenir peces artístiques amb entitat pròpia, molt preuades pels col·leccionistes.
Els netsukes poden estar fets d'ivori, jade, fusta o porcellana i adopten diverses formes, des de simples boles o pals fins a complexes escenes on apareixen elements de la mitologia japonesa o el folklore popular. Destaquen els netsukes d'animals, existents o llegendaris.

## Referències

* ↑ Miriam Kinsey. Contempory Netsuke. Tuttle Publishing, 8 gener 2013. ISBN 978-1-4629-0891-2.
* ↑ Japan Report. Japan Information Center, Consulate General of Japan, 1978, p. 68–.
* ↑ Transactions of the Asiatic Society of Japan. Asiatic Society of Japan., 1877, p. 1–.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.117. DL M-50.522-2002. ISBN 84-8332-391-5 [Consulta: 5 desembre 2014].
# Coll de Brilles

El Coll de Brilles és una collada situada a 1.964,8 metres d'altitud al límit dels termes comunals d'Aiguatèbia i Talau i de Sautó, tots dos de la comarca del Conflent, a la Catalunya del Nord.
És al sud-oest del terme de Ralleu i al nord de Sautó, al sud-est del Puig de la Tossa i al nord-oest del Pic de Figamà. Hi passa la carretera local al Puig de la Tossa.

## Referències

* ↑ El Coll de Brilles en els ortofotomapes de l'IGN
# Èter difenílic policlorat

Els èters difenílics policlorats (EDPC o PCDE per les seves sigles en anglès) són un grup de compostos aromàtics organoclorats formats per dos benzens enllaçats mitjançant un àtom d'oxigen (això els dona el nom d'èters), en els que, els carbonis que no es troben enllaçats a l'oxigen, poden estar units a hidrògens o a clors. Es tracta d'una família de compostos que es diferencien pel nombre de clors (que pot oscil·lar entre 1 i 10) i la seva posició.
Són compostos lipòfils, resistents a la degradació i àmpliament distribuïts al medi, per la qual cosa s'inclouen en la categoria dels contaminants orgànics persistents. També podem trobar els seus anàlegs bromats anomenats èters difenílics polibromats.

## Classes d'PCDE

Els èters difenílics policlorats formen una família de compostos químics amb un total de 209 congèneres. (PCDE = C₁₂H$_{(10−x)}$Cl$_x$O (on x = 1, 2, ..., 10 = m + n)).

## On es troben

Els PCDE es troben com a impureses en les preparacions de clorofenols i s'alliberen al medi a conseqüència de l'ús d'aquests compostos, així com durant els processos de síntesi, destrucció i reciclatge dels productes que els contenen. Un cop alliberats, no se sap ben bé quina és la seva distribució mediambiental. També s'utilitzaven com a fluids dielèctrics en condensadors i històricament com a retardants de flama com els seus homòlegs més coneguts per aquesta utilitat, els èters difenílics polibromats.

## Referències

* ↑ De Boer J, Denneman M, 1998.

## Enllaços externs

* Chlorinated Diphenyl Ethers in Sediments, Biota, and the Water Column from Coastal British Columbia, Canada a Nature Precedings (anglès)
* Indicadors de la situació de la seguretat alimentària Catalunya 2014
# Dia de la Memòria Transgènere

Fundat per la dissenyadora gràfica, columnista, i activista Gwendolyn Ann Smith seguint l'assassinat el 28 de novembre de 1998 de Rita Hester a Allston, MA, el Dia de la Memòria Transgènere (en anglès Transgender Day of Remembrance, TDoR) recorda eixos morts com a resultat de la transfòbia i destaca la contínua violència suportada per la comunitat trans. El TDoR té lloc anualment el 20 de novembre i ha evolucionat del projecte començat per Smith, Remembering Our Dead (Recordant la Nostra Mort), una vigília celebrada a San Francisco en 1999, fins a un esdeveniment internacional observat en més de 185 ciutats i 20 països de tot el món.

## Referències

* ↑ Smith, G. (2010). Biografia. Consultat de http://www.gwensmith.com/background/biography.html Arxivat 2008-04-24 a Wayback Machine.
* ↑ St. Pierre, E. (2007). About TDoR. Consultat de http://www.transgenderdor.org/?page_id=4 Arxivat 2011-07-23 a Wayback Machine.
* ↑ Jacobs, E. (Nov. 18, 2008). Remembering Rita Hester. Consultat de http://www.edgeboston.com/index.php?ch=entertainment&sc=music&sc2=features&sc3&id=83392 Arxivat 2012-10-08 a Wayback Machine.
* ↑ MA Transgender Political Coalition. (2010). Transgender Day of Remembrance. Consultat de http://www.masstpc.org/dor/ Arxivat 2010-08-14 a Wayback Machine.
* ↑ Millen, L. (Nov. 20, 2008). North Carolinians mak transgender remembrance day. Consultat de http://goqnotes.com/1091/north-carolinians-mark-transgender-remembrance-day/
* ↑ The Human Rights Campaign. (2010). Transgender Day of Remembrance. Consultat de http://www.hrc.org/issues/transgender_day_of_remembrance.asp Arxivat 2011-09-30 a Wayback Machine.
* ↑ St. Pierre, E. (2010). TDoR Events and Locations 2010. Retrieved from http://www.transgenderdor.org/ Arxivat 2011-08-19 a Wayback Machine.
# Picot garser de les Filipines

El picot garser de les Filipines (Picoides maculatus) és una espècie d'ocell de la família dels pícids (Picidae) que habita les zones boscoses de les illes Filipines.
# Manzanola

Manzanola és una població dels Estats Units a l'estat de Colorado. Segons el cens del 2000 tenia 525 habitants.

## Demografia

Segons el cens del 2000, Manzanola tenia 525 habitants, 189 habitatges, i 120 famílies. La densitat de població era de 779,6 habitants per km².
Dels 189 habitatges en un 30,2% hi vivien nens de menys de 18 anys, en un 45% hi vivien parelles casades, en un 12,7% dones solteres, i en un 36,5% no eren unitats familiars. En el 31,2% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,57.
Per edats la població es repartia de la següent manera: un 30,7% tenia menys de 18 anys, un 11,6% entre 18 i 24, un 24% entre 25 i 44, un 18,9% de 45 a 60 i un 14,9% 65 anys o més.
L'edat mediana era de 33 anys. Per cada 100 dones de 18 o més anys hi havia 88,6 homes.
La renda mediana per habitatge era de 19.196 $ i la renda mediana per família de 26.250 $. Els homes tenien una renda mediana de 24.688 $ mentre que les dones 15.250 $. La renda per capita de la població era de 9.598 $. Entorn del 23,2% de les famílies i el 30,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manzanola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Manzanola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Pascal Olmeta

Pascal Olmeta (Bastia, 7 d'abril de 1961) és un antic porter de futbol francès de les dècades de 1980 i 1990.

## Trajectòria

Passà la major part de la seva carrera a França, on defensà els colors de clubs com l'SC Bastia, el Matra Racing de París, l'Olympique de Marsella o l'Olympique de Lió. També jugà mitja temporada al RCD Espanyol entre gener i juny de 1997.

## Referències

* ↑ «Pascal Olmeta». lfp.fr. [Consulta: 1r abril 2015].
* ↑ «Cuestión de honor». Mundo Deportivo, 25-01-1997. [Consulta: 1r abril 2015].
# Coll de Cabra (Cabra del Camp)

El Coll de Cabra és un coll de carretera del terme municipal de Cabra del Camp, de la comarca de l'Alt Camp.
Es troba a 471 metres d'altitud, just al sud-est del poble de Cabra del Camp, en el pas entre la Serra de Jordà (al sud-oest) i la Serra Voltorera, on hi ha situat el poble esmentat. L'autopista actualment passa just per damunt del coll, en un espectacular viaducte que deixa sota seu les cases del poble.

## Enllaços externs

* Institut Cartogràfic de Catalunya
# Ester Jordana i Lluch

Ester Jordana i Lluch (Benicarló, 1979) és una filòsofa catalana i professora d'Estètica a l'Escola Massana d'Art i Disseny i de Pensament contemporani a la Universitat de Barcelona (UB). És graduada en Psicologia per la Universitat Rovira i Virgili (2001) i doctora en Filosofia per la UB (2017). En el camp de recerca forma part de la Càtedra de Filosofia Contemporània de la UB, del Grup de Recerca en Disseny i Transformació Social (GREDITS) i de la Red Iberoamericana Foucault.

## Obra publicada

* Michel Foucault: biopolítica i governamentalitat (Editorial Gedisa, 2019)

## Referències

* ↑ Jordana Lluch, Ester. Être autrement. El ser como transformación en Michel Foucault (Tesi: Doctorat). Universitat de Barcelona, 2017-09-27.
* ↑ «Ester Jordana», 15-07-2015. Arxivat de l'original el 2019-09-01. [Consulta: 1r setembre 2019].
* ↑ «Ester Jordana». CCCB. [Consulta: 1r setembre 2019].
* ↑ Ballester, Miquel Àngel. «Pensam el poder de manera negativa, com a prohibició i repressió». AraBalears, 27-04-2019. [Consulta: 1r setembre 2019].